钦定古今图书集成/明伦汇编/氏族典/第367卷 > 《廖用贤尚友录》 > 谭清海
## 钦定古今图书集成/明伦汇编/氏族典/第367卷 > 《廖用贤尚友录》 > 谭清海

按《广州府志》：“清海，字永明，东莞人。为人高视阔步，好
谈天下大计。常走京师上三大礼疏，不报，仗剑出塞。
时戚继光为边帅，清海先阅其营戍，四面置守，入见
曰：‘四面置守，所费几何？何不一字守’？继光拍案击节。
次日，偕清海巡边，筑隘减戍，皆用其策。过柘林，守备某为之张燕，酒方酣而部兵以索饷，反露刃庭下，守”
备，阖室逃窜。清海从容说以利害，给橐中装散遣之；
大变立定。年八十四卒。所著有诗文集，著数十种。